**Ahojte**

Pripomínam celej skupine:

Mali ste vypracovať jednotlivé fyzikálne vplyvy na tovar (teplota, vlhkosť, osvetlenie, prúdenie vzduchu, prašnosť).

Akosi sa stalo to čo sa stalo a ja som to od nikoho nedostala. Takže mi to vypracované odfotíte a pošlete mailom v prílohe spolu s učivom, ktoré vám teraz posielam.

**Termín: 22. 4. 2020**

e-mail: **strbavá.gabriela@gmail.com**

Budem to známkovať!!!!!!

Pozri stranu nižšie. Nové učivo. Čaute!

**Inventúra a inventarizácia majetku**

**Inventúra**  
**Inventúra** je činnosť pri ktorej zisťujeme skutočné stavy majetku, vlastného imania a záväzkov v peňažných jednotkách, a pokiaľ to charakter majetku dovoľuje, tak aj v jednotkách množstva (ks, m, l, kg ...) k určitému časovému okamihu, obvykle k 31. 12. bežného roka (s účtovným stavom).

Inventúra teda môže byť buď fyzická, alebo dokladová, alebo môže ísť o kombináciu fyzickej a dokladovej inventúry.  
  
Pri **fyzickej inventúre** sa zisťujú skutočné stavy majetku a to vážením, meraním, spočítavaním a pod. Takto sa robí inventúra napríklad pri zásobách, dlhodobom hmotnom a nehmotnom majetku, peniazoch v hotovosti a pod.  
 **Dokladová inventúra** sa robí pri majetku, vlastnom imaní a záväzkoch, kde nie je možné vykonať fyzickú inventúru, napr. pri pohľadávkach voči odberateľom, záväzkoch voči dodávateľom, ale aj pri peňažných prostriedkoch na bankových účtoch, úveroch a pod.

**Inventarizácia**  
Pokračovaním inventúry je porovnanie zisteného (skutočného) stavu  s účtovným stavom. Tieto činnosti spolu sa nazývajú **inventarizácia.**

Inventarizácia môže byť: **riadna** (pravidelne k poslednému dňu účtovného obdobia) alebo

**mimoriadna** (úvodná – pri vzniku účtovnej jednotky, alebo pri jej

rozdelení, zlúčení alebo zániku, prípadne v iných nevyhnutných

prípadoch, napr. po veľkom požiari, krádeži a pod.)

**Ako výsledok inventarizácie môžeme zistiť tri skutočnosti:**  
1.  skutočný stav je rovnaký ako účtovný stav – ide o ideálny stav, pretože vtedy nič nechýba

ani neprevyšuje = **rovnovážny stav**  
2.  skutočný stav je vyšší ako účtovný stav – ide o **prebytok** na majetku alebo záväzkoch

a **treba ho zaúčtovať**   
3.  skutočný stav je nižší ako účtovný stav – ide o **manko** (pri peňažných prostriedkoch

v hotovosti a ceninách sa označuje ako **schodok**), ktoré treba zaúčtovať a v prípade

zavinenia ho aj predpísať príslušnému pracovníkovi k náhrade.

Druhý a tretí prípad sa označujú ako **inventarizačné rozdiely.**

**Inventúru vykonáva inventarizačná komisia. Menuje ju riaditeľ. Má minimálne 3 členov.**